PATVIRTINTA

Alytaus miesto savivaldybės tarybos

2022 m. vasario 24 d.

sprendimu Nr. T-38

(Alytaus miesto savivaldybės tarybos

2023 m. gegužės 25 d.

sprendimo Nr. T-129 redakcija)

**VERSLO SKATINIMO IR LĖŠŲ SKYRIMO SMULKIAJAM IR VIDUTINIAM VERSLUI TVARKOS APRAŠAS**

**I SKYRIUS**

**BENDROSIOS NUOSTATOS**

1. Verslo skatinimo ir lėšų skyrimo smulkiajam ir vidutiniam verslui tvarkos aprašas (toliau – tvarkos aprašas) reglamentuoja Alytaus miesto savivaldybės smulkiojo ir vidutinio verslo subjektams (toliau – SVV subjektai) teikiamos finansinės paramos priemones ir dydžius, paramos skyrimo reikalavimus, Alytaus miesto savivaldybės smulkiojo ir vidutinio verslo rėmimo lėšų administravimo tvarką, reikalavimus paramai gauti, paramos gavėjų atsakomybę ir paramos panaudojimo kontrolę.

2. Tvarkos aprašas parengtas vadovaujantis Lietuvos Respublikos smulkiojo ir vidutinio verslo plėtros įstatymo 5 straipsniu, 6 straipsnio 2 punktu, 7 straipsniu, Alytaus miesto savivaldybės tarybos 2023-01-26 sprendimu Nr. T-1 „Dėl Alytaus miesto savivaldybės 2023–2025 metų strateginio veiklos plano patvirtinimo“ ir Alytaus miesto savivaldybės 2021-01-28 sprendimu Nr. T-2 „Dėl Alytaus miesto strateginio plėtros iki 2030 metų plano patvirtinimo“.

3. Pagal tvarkos aprašą finansinė parama teikiama smulkiojo ir vidutinio verslo subjektams, atitinkantiems Lietuvos Respublikos smulkiojo ir vidutinio verslo plėtros įstatymo 3 straipsnio nuostatas, įregistruotiems Alytaus miesto savivaldybėje (toliau – savivaldybė) ir vykdantiems ekonominę veiklą savivaldybės teritorijoje, bei verslininkams – fiziniams asmenims, deklaravusiems gyvenamąją vietą savivaldybėje, kurie įstatymų nustatyta tvarka verčiasi ūkine komercine veikla (įskaitant tą, kuria verčiamasi turint verslo liudijimą ar individualios veiklos pažymą); skatinamos jaunimo verslumo iniciatyvos ir mokomosios mokinių bendrovės, atitinkančios Lietuvos Respublikos Vyriausybės 1995 m. lapkričio 30 d. nutarimo Nr. 1509 „Dėl moksleivių ir studentų imitacinių bendrovių“ nuostatas.

4. Verslo skatinimo lėšas sudaro Alytaus miesto savivaldybės biudžeto (toliau – savivaldybės biudžetas) lėšos. Lėšų suma kiekvienais metais numatoma Alytaus miesto savivaldybės strateginio veiklos plano Sumanios ir pilietiškos visuomenės ugdymo programos 33.3.1.01 priemonėje ir yra laikoma nereikšminga (*de minimis*) pagalba bei atitinka Reglamento (ES) Nr. 1407/2013 nuostatas.

**II SKYRIUS**

**PAGRINDINĖS SĄVOKOS**

5. Įmonė – ekonominę veiklą vykdantis juridinis asmuo.

6. Labai maža įmonė – įmonė, kurioje dirba mažiau kaip 10 darbuotojų ir kurios finansiniai duomenys atitinka bent vieną iš šių sąlygų:

6.1. įmonės metinės pajamos neviršija 2 mln. eurų;

6.2. įmonės balanse nurodyto turto vertė neviršija 2 mln. eurų.

7. Maža įmonė – įmonė, kurioje dirba mažiau kaip 50 darbuotojų ir kurios finansiniai duomenys atitinka bent vieną iš sąlygų:

7.1. įmonės metinės pajamos neviršija 10 mln. eurų;

7.2. įmonės balanse nurodyto turto vertė neviršija 10 mln. eurų.

8. Vidutinė įmonė – įmonė, kurioje dirba mažiau kaip 250 darbuotojų ir kurios finansiniai duomenys atitinka bent vieną iš šių sąlygų:

8.1. įmonės metinės pajamos neviršija 50 mln. eurų;

8.2. įmonės balanse nurodyto turto vertė neviršija 43 mln. eurų.

9. Verslininkas – fizinis asmuo, kuris atitinka Lietuvos Respublikos smulkiojo ir vidutinio verslo plėtros įstatymo nustatytas sąlygas ir įstatymų nustatyta tvarka verčiasi ekonomine veikla.

10. Verslumas – asmens kompetencija įgyvendinti pridėtinę ekonominę ar socialinę vertę kuriančias idėjas ir asmens ekonominis, socialinis ir kūrybinis verslo srities aktyvumas.

11. SVV subjektas – labai maža įmonė, maža įmonė, vidutinė įmonė, atitinkanti Lietuvos Respublikos smulkiojo ir vidutinio verslo plėtros įstatymo 3 straipsnyje nustatytas sąlygas, ar verslininkas, kaip apibrėžta tvarkos aprašo 8 punkte.

12. Lėšų gavėjas – SVV subjektas, kuriam Verslo skatinimo komisijos sprendimu patvirtinta finansinės paramos teisė.

13. Pareiškėjas – SVV subjektas, įgyvendinantis, planuojantis įgyvendinti projektą ir gauti lėšų iš savivaldybės projektui įgyvendinti. Pareiškėjui tai pat priskiriama mokomoji mokinių bendrovė, atitinkanti Lietuvos Respublikos Vyriausybės 1995 m. lapkričio 30 d. nutarimo Nr. 1509 „Dėl moksleivių ir studentų imitacinių bendrovių“ nuostatas.

14. Verslo skatinimo komisija – Alytaus miesto savivaldybės tarybos sprendimu sudaryta komisija, kuri svarsto lėšų skyrimą.

15. Socialinis verslas – tai verslo modelis, pagal kurį, išnaudojant rinkos mechanizmą, pelno siekimas susiejamas su socialiniais tikslais ir prioritetais, remiamasi socialiai atsakingo verslo bei viešojo ir privataus sektorių partnerystės nuostatomis, taikomos socialinės inovacijos. Socialinio verslo samprata apibrėžta Socialinio verslo koncepcijoje, kuri patvirtinta Lietuvos Respublikos ūkio ministro 2015-04-03 įsakymu Nr. 4-207.

16. Bendroji nereikšminga (*de minimis*) pagalba – pinigine verte išreikšta ne didesnė kaip 200 000,00 Eur (dviejų šimtų tūkstančių eurų) pagalba vienam ūkio subjektui (vienai įmonei) per trejus finansinius metus, o įmonėms, vykdančioms krovinių vežimo keliais veiklą, – ne daugiau nei 100 000,00 Eur, kaip apibrėžta 2013 m. gruodžio 18 d. Komisijos reglamente (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai su pakeitimais, padarytais 2020 m. liepos 2 d. Komisijos reglamentu (ES) 2020/972**.**

**III SKYRIUS**

**TIKSLAI IR UŽDAVINIAI**

17. Tvarkos aprašo tikslas – skatinti gyventojų verslumą, naujų darbo vietų kūrimą, inovatyvų verslą, remti SVV įmonių kūrimąsi ir plėtrą Alytaus mieste, didinant gyventojų užimtumą.

18. Tvarkos aprašo tikslui pasiekti keliami tokie uždaviniai:

18.1. sudaryti palankias veiklos sąlygas pradedantiems ir kuriantiems naujas darbo vietas smulkiojo ir vidutinio verslo subjektams;

18.2. skatinti jaunimo verslumą ir įtraukimą į verslo rinką;

18.3. skatinti naujų technologijų, idėjų ir metodų taikymą Alytaus miesto SVV įmonėse, didinti jų konkurencingumą ir veiklos efektyvumą.

**IV SKYRIUS**

**FINANSINĖS PARAMOS PRIEMONĖS IR FINANSAVIMO SĄLYGOS**

19. Lėšos skiriamos kompensavimo būdu, tai yra kompensuojama dalis patirtų išlaidų be pridėtinės vertės mokesčio (toliau – PVM), išskyrus pareiškėjus, kurie neturi galimybės PVM mokesčio įtraukti į atskaitą, kai jie yra ne PVM mokėtojai.

 20. Lėšos pagal tvarkos aprašą yra skiriamos SVV subjektui:

20.1. Naujų darbo vietų įkūrimui dalinai kompensuoti. SVV subjektai, kurie per paskutinius 12 mėnesių iki paraiškos pateikimo datos įkūrė bent vieną naują (papildomą) darbo vietą Alytaus miesto savivaldybėje ir joje įdarbino darbuotoją, gali gauti įkūrimo išlaidų dalinį kompensavimą: vienai įkurtai naujai darbo vietai, įdarbinus Alytaus miesto gyventoją (turi būti deklaruota ir faktinė gyvenamoji vieta) pagal neterminuotą darbo sutartį, visu etatu ir mokant ne mažesnį kaip Vyriausybės nustatytas minimalus darbo užmokestis. Skiriama vieną kartą iki 1 000 eurų dalinė išlaidų kompensacija atsižvelgiant į darbuotojo darbo užmokestį, įformintą darbo sutartyje. Išlaidų kompensavimas skiriamas tik labai mažoms įmonėms (iki 10 darbuotojų) arba įmonės įregistravimo pradžia – ne anksčiau kaip 36 mėnesiai iki paraiškos pateikimo datos. Finansuojamos ne daugiau kaip 5 vienos įmonės darbo vietos, t. y. maksimali galima suma – 5 000 eurų. Su prašymu skirti lėšų pateikiama darbo sutarties (įdarbinto asmens per paskutinius 12 mėnesių iki prašymo skirti lėšų pateikimo dienos) kopija ir kiti įdarbinimą pagrindžiantys dokumentai. Teikiant prašymą darbo santykiai su darbuotoju negali būti nutrūkę. Per vienerius metus nuo kompensavimo sutarties pasirašymo dienos verslo subjektas privalo sudaryti sąlygas savivaldybės administracijos specialistams patikrinti darbo apskaitos žiniaraščius ir kitus susijusius dokumentus.

20.2. Mokomosioms mokinių bendrovėms ir naujoms jaunimo verslumo iniciatyvoms dalinai kompensuoti. Vienai mokomajai mokinių bendrovei ir jos iniciatyvoms paremti gali būti skiriama ne daugiau kaip 200 eurų per metus. Lėšos gali būti skirtos priemonėms, reikalingoms medžiagoms įsigyti, mokymų paslaugų, verslo įgūdžių stovyklų organizavimo išlaidoms kompensuoti. Išlaidos turi būti patirtos einamaisiais metais, išskyrus atvejus, kai išlaidos patirtos lapkričio ar gruodžio mėnesį, paraiškos šioms išlaidoms kompensuoti teikiamos ateinančiais metais. Mokomosioms mokinių bendrovės kartu su prašymu turi pateikti patirtų išlaidų dokumentus ir turėti viešosios įstaigos „Lietuvos Junior Achievement“ (LJA) išduotą leidimą vykdyti veiklą.

20.3. Jaunuolių įdarbinimo nuo 14 iki 21 metų darbo užmokesčiui dalinai kompensuoti. SVV subjektas už įdarbintą jaunuolį visu etatu per mėnesį kompensuojama 300 eurų. Jei jaunuolis dirbo ne visu etatu, kompensacija skaičiuojama proporcingai išdirbtų dienų skaičiui. Kompensacija suteikiama ne mažiau kaip už 15 darbo dienų ir ne daugiau kaip už 3 mėnesius. Darbuotojų deklaruota ir faktinė gyvenamoji vieta turi būti Alytaus miesto savivaldybėje. Darbo sutartis turi būti sudaryta vadovaujantis Darbo kodekso ir kitais teisės aktais, reglamentuojančiais jaunuolių įdarbinimą. SVV subjektui dėl to paties jaunuolio įdarbinimo kompensavimas suteikimas tik vieną kartą. Kompensuojamų išlaidų periodas ne ugdymo proceso metu. Kompensacija tam pačiam darbdaviui gali būti skiriama ne daugiau kaip už 4 įdarbintus jaunus asmenis per metus. Kompensacija skiriama už faktiškai išdirbtą ne ugdymo proceso (birželio, liepos, rugpjūčio) laikotarpį ir pateikus visus reikalingus su įdarbintu darbuotoju susijusius dokumentus. Prie prašymo pridedama darbuotojo darbo sutarties kopija.

20.4. Jauno verslo idėjai įgyvendinti. Kompensuojant padengiama iki 5 000 eurų išlaidų, patirtų per paskutinius 12 mėnesių iki prašymo skirti lėšų pateikimo dienos. Kompensacija skiriama tik labai mažoms įmonėms (iki 10 darbuotojų) arba įmonės įregistravimo pradžia – ne anksčiau kaip 36 mėnesiai iki paraiškos pateikimo datos. Pateikiami tai pagrindžiantys įrangos, naudojamos verslo veiklai, techninės pagalbos priemonių, reikalingų darbo vietos funkcionavimui užtikrinti, dokumentai, įrodantys jų įsigijimą, sumontavimą ir pritaikymą verslo pradžiai. Jauno verslo idėja pristatoma Verslo skatinimo komisijai susitikimo metu. Kompensacija skiriama tik įvertinus ir pritarus Verslo skatinimo komisijai.

21. Bendras kompensacijų iš programos lėšų dydis vienam pareiškėjui per trejus metus (einamuosius ir prieš tai ėjusius paskutinius dvejus metus) negali viršyti 5 000 eurų sumos, tačiau Verslo skatinimo komisija (toliau – komisija) savo motyvuotu sprendimu šią sumą gali ir padidinti.

22. Pareiškėjas dėl kito finansavimo gali kreiptis tol, kol nepasiekia maksimalios 5 000 eurų sumos vienam pareiškėjui (ši sąlyga galioja trejus metus).

23. Po finansinės paramos skyrimo nustačius, kad SVV subjektas pateikė neteisingus (klaidingus) duomenis ir dėl to buvo nepagrįstai skirta finansinė parama, nepagrįstai gautos lėšos grąžinamos Savivaldybės administracijai.

**V SKYRIUS**

**FINANSINĖS PARAMOS SKYRIMAS**

24. Pareiškėjas pripažįstamas tinkamu gauti programos finansavimą, jei jis atitinka SVV subjekto apibrėžimą ir jo įmonės registracijos vietą, jei pareiškėjas yra fizinis asmuo, jo deklaruota gyvenamoji ir faktinė vieta ir plėtojamas verslas yra Alytaus miesto savivaldybės teritorijoje.

25. Teikdamas prašymą skirti lėšų pareiškėjas turi būti visiškai atsiskaitęs su Valstybinio socialinio draudimo fondu, valstybės ir savivaldybės biudžetais.

26. Mokomosios mokinių bendrovės turi turėti viešosios įstaigos „Lietuvos Junior Achievement“ (LJA) išduotą leidimą vykdyti veiklą.

27. Jei pareiškėjas per trejus metus (einamuosius ir prieš tai ėjusius paskutinius dvejus metus) yra gavęs paramą, tačiau ji neviršija 5 000 eurų sumos, jis turi būti visiškai įvykdęs savo įsipareigojimus.

28. Jei trūksta lėšų visiems prašymams skirti lėšų tenkinti, pirmiausia finansuojami tie prašymai, kuriuose:

28.1. pareiškėjas numato plėtoti naujus, netradicinius verslus ar ūkinę-komercinę veiklą;

28.2. pareiškėjas numato diegti verslo ar ūkinės-komercinės veiklos inovacijas;

28.3. prašo finansavimo šioms socialinės atskirties grupėms priskiriami asmenys:

28.3.1. neįgalieji;

28.3.2. išėję iš įkalinimo įstaigų asmenys;

28.3.3. pilnametystės sulaukę našlaičiai;

28.3.4. daugiau nei tris vaikus iki 18 m. auginantys asmenys;

28.4. pareiškėjas numato užsiimti socialiniu verslu;

28.5. pareiškėjas numato diegti naujas technologijas.

29. Finansavimas neskiriamas:

29.1. pareiškėjams, turintiems įsiskolinimų valstybės, savivaldybės biudžetams, fondams ir Valstybinio socialinio draudimo fondo biudžetui;

29.2. bankrutuojantiems, likviduojamiems ar restruktūrizuojamiems pareiškėjams;

29.3. pareiškėjams, kurie anksčiau yra gavę finansavimą pagal tvarkos aprašą, tačiau neįvykdė sutartyje numatytų įsipareigojimų.

**VI SKYRIUS**

**FINANSUOJAMOS VERSLO RŪŠYS**

30. Priemone remiamos visos legalios ūkinės-komercinės veiklos rūšys, išskyrus:

30.1. medžioklės, gaudymo spąstais ir susijusių paslaugų veiklą;

30.2. gėrimų gamybą, išskyrus salyklo, nealkoholinių gėrimų, mineralinio ir kito, pilstomo į butelius, vandens gamybą;

30.3. tabako gaminių gamybą;

30.4. finansinę ir draudimo veiklą (finansinių paslaugų veiklą, draudimo, perdraudimo ir pensijų lėšų kaupimo, išskyrus privalomąjį socialinį draudimą, veiklą, pagalbinę finansinių paslaugų ir draudimo veiklą);

30.5. nekilnojamojo turto tarpininkavimo veiklą;

30.6. teisinę veiklą;

30.7. azartinių žaidimų ir lažybų organizavimo veiklą.

**VII SKYRIUS**

**PRAŠYMŲ SKIRTI LĖŠŲ** **TEIKIMO TVARKA**

31. Prašymai skirti lėšų teikiami nuo kovo 15 dienos iki spalio 30 dienos, o svarstomi komisijos posėdžių metu. Išlaidoms, patirtoms lapkričio ir gruodžio mėnesiais, prašymai skirti lėšų teikiami kitais metais. Tvarkos aprašas yra skelbiamas Alytaus miesto savivaldybės interneto portale [www.alytus.lt](http://www.alytus.lt)

32. Komisijos sprendimu prašymų skirti lėšų pateikimo laikotarpis gali būti pakeistas arba sustabdytas.

33. Finansuojama pagal metiniame savivaldybės biudžete faktiškai numatytas lėšas, skirtas Sumanios ir pilietiškos visuomenės ugdymo programos 33.3.1.01 priemonei.

34. Dėl didelio SVV subjektų prašymų skirti lėšų skaičiaus ar lėšų trūkumo savivaldybės biudžete maksimali finansavimo suma gali būti mažinama komisijos siūlymu atsižvelgus į 28 punkte išdėstytą prioritetiškumą.

35. SVV subjektai, norintys gauti finansavimą, Alytaus miesto savivaldybės administracijai (programos koordinatoriui) pateikia:

35.1. prašymą skirti lėšų (forma pateikiama 1 priede);

35.2. užpildytą lėšų gavėjo anketą (forma pateikiama 2 priede);

35.3.visus juridinę galią turinčius dokumentus, patvirtinančius SVV subjekto patirtas ir apmokėtas išlaidas (pvz., sąskaitą faktūrą, banko pervedimų ar išrašų kopijas, sutartį su paslaugų teikėju ir apmokėjimo pagal šią sutartį dokumentus, juridinę galią turinčių dokumentų, patvirtinančių patirtas išlaidas arba kompensuojamas sąnaudas, kopijas). Dokumentų kopijos turi būti patvirtintos pareiškėjo;

35.4. užpildytą nustatytos formos *de minimis* pagalbos gavėjams taikomų reikalavimų atitikimą patvirtinantį klausimyną (forma pateikiama 3 priede).

36. Savivaldybės administracijos valstybės tarnautojas, pagal administracijos direktoriaus patvirtintą Strateginio veiklos plano programų koordinatorių sąrašą koordinuojantis programos lėšų naudojimą (toliau – koordinatorius), patikrina SVV subjektų pateiktus prašymus skirti lėšų, ar pateikti dokumentai atitinka tvarkos aprašo reikalavimus, ir pateikia prašymus skirti lėšų svarstyti komisijai.

37. Prašymai skirti lėšų ir jų priedai priimami ir registruojami savivaldybės administracijos priimamajame arba pateikiami elektroniniu paštu info@alytus.lt

38. Komisija prašymus skirti lėšų vertina vadovaudamasi Komisijos nuostatais.

39. Komisija, įvertinusi kiekvieną prašymą skirti lėšų, savivaldybės administracijos direktoriui teikia pasiūlymą dėl lėšų skyrimo.

40. Prireikus SVV subjektas pateikia kitus koordinatoriaus ar komisijos prašomus dokumentus ar informaciją.

41. Savivaldybės administracijos direktorius, atsižvelgdamas į komisijos siūlymus, priima sprendimą dėl programos lėšų skyrimo – jis įforminamas administracijos direktoriaus įsakymu.

 42. Finansavimas skiriamas sudarant dvišalę – lėšų gavėjo ir administracijos direktoriaus – išlaidų kompensavimo sutartį (forma pateikiama 4 priede).

**VIII SKYRIUS**

**PARAMOS GAVĖJŲ ATSAKOMYBĖ IR JŲ VEIKLOS KONTROLĖ**

43. Su pareiškėjais, kuriems skirtos programos lėšos, pasirašoma išlaidų kompensavimo sutartis. Joje nurodoma lėšų naudojimo tikslinė paskirtis, įgyvendinamos veiklos vertinimo kriterijai.

Kriterijai nustatomi atsižvelgiant į finansavimo priemones:

43.1. naujų darbo vietų įkūrimo išlaidų dalinis kompensavimas;

43.2. mokomųjų mokinių bendrovių ir jaunimo verslumo skatinimas;

43.3 jaunuolių nuo 14 iki 21 metų darbo užmokesčio dalinis kompensavimas;

43.4. Jauno verslo idėjai įgyvendinti.

44. Lėšų gavėjas per 2 mėnesius nuo sprendimo skirti lėšas priėmimo dienos privalo pasirašyti išlaidų kompensavimo sutartį. Jei sutartis per nurodytą laiką nesudaroma, finansavimas iš programos lėšų neskiriamas.

45. Buhalterinės apskaitos skyrius, pasirašius išlaidų kompensavimo sutartį, per 10 darbo dienų lėšas perveda į nurodytą sąskaitą banke.

46. Išlaidos pripažįstamos tinkamomis, jei jos yra apmokėtos per finansų institucijas.

47. Lėšų gavėjas privalo grąžinti lėšas, jei įmonė nuo lėšų gavimo dienos veikė trumpiau kaip 1 metus.

48. Komisija ar jos paskirti komisijos nariai (ne mažiau kaip du) turi teisę atlikti fizinį ir (ar) administracinį pareiškėjo ir (ar) SVV subjekto prašyme ir reikalaujamuose dokumentuose nurodytų duomenų patikrinimą vykdomos veiklos vietoje. Patikrinimą vykdantys komisijos nariai SVV subjekto gali prašyti pateikti papildomą informaciją, susijusią su prašoma suteikti ir (ar) suteikta finansine parama, apžiūrėti įsigytas rinkodaros, darbo priemones, sukurtas naujas darbo vietas, susipažinti su išlaidas pagrindžiančių dokumentų originalais. Komisijos nariai, įvykdę patikrinimą, turi parengti ir komisijai pateikti atlikto patikrinimo aktą.

49. Komisija turi teisę siūlyti Savivaldybės administracijos direktoriui priimti sprendimą dėl visiško ir (ar) dalinio SVV subjektui skirtos paramos grąžinimo, jei:

49.1. SVV subjektas pateikė neteisingus (klaidingus) duomenis ir dėl to buvo nepagrįstai skirta parama;

49.2. SVV subjektas trukdė ar (ir) nesudarė sąlygų tvarkos aprašo 48 punkte numatytiems patikrinimams.

50. Savivaldybės administracijos direktorius, atsižvelgdamas į komisijos siūlymus, nustato SVV subjektui grąžintinos paramos sumą ir grąžinimo terminą.

51. SVV subjektui nurodytu terminu negrąžinus nustatytos paramos, lėšos išieškomos Lietuvos Respublikos įstatymų nustatyta tvarka.

52. SVV subjekto prašymas nėra nagrinėjamas, jeigu SVV subjektui per paskutinius 24 mėnesius iki paraiškos pateikimo dienos komisijos sprendimu buvo atsisakyta suteikti finansavimą dėl to, kad pateikė žinomai klaidingą informaciją apie tikslus ir išlaidas, kurioms buvo prašomas finansavimas.

53. Komisijai pateikti išlaidų kompensavimui skirti dokumentai ar jų kopijos SVV subjektams negrąžinami.

54. Savivaldybės kontrolės ir audito tarnyba, savivaldybės administracijos Centralizuotas vidaus audito skyrius, programos koordinatorius turi teisę tikrinti, ar tikslingai ir efektyviai naudojamos biudžeto lėšos.

**IX SKYRIUS**

**BAIGIAMOSIOS NUOSTATOS**

55. Tvarkos aprašas gali būti keičiamas, papildomas ar pripažįstamas netekusiu galios tik Alytaus miesto savivaldybės tarybos sprendimu.

56. Programą kontroliuoja Alytaus miesto savivaldybės administracijos Verslo skyrius (programos koordinatorius).

57. Programos apskaitą tvarko Alytaus miesto savivaldybės administracijos Buhalterinės apskaitos skyrius.

58. Duomenis apie skirtą finansavimą Suteiktos valstybės pagalbos registrui pateikia specialistas, atsakingas už duomenų suvestinę.

59. Sprendimai dėl lėšų skyrimo gali būti apskųsti Lietuvos Respublikos administracinių bylų teisenos įstatymo nustatyta tvarka.

60. Gauti pareiškėjų duomenys tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir Lietuvos Respublikos asmens duomenų teisinės apsaugos įstatymo reikalavimų.

\_\_\_\_\_\_\_\_\_\_\_\_\_\_\_\_\_\_

Verslo skatinimo ir lėšų skyrimo

smulkiajam ir vidutiniam verslui

tvarkos aprašo

1 priedas

**(Prašymo skirti lėšų forma)**

**(JURIDINIO ASMENS PAVADINIMAS, FIZINIO ASMENS VARDAS, PAVARDĖ)**

Alytaus miesto savivaldybės administracijos

Verslo skyriui

**PRAŠYMAS SKIRTI LĖŠŲ**

**IŠ SUMANIOS IR PILIETIŠKOS VISUOMENĖS UGDYMO PROGRAMOS**

**33.3.1.01 PRIEMONĖS (PAGAL VERSLO SKATINIMO IR LĖŠŲ SKYRIMO SMULKIAJAM IR VIDUTINIAM VERSLUI TVARKOS APRAŠĄ)**

20...-...-...

Alytus

Prašyčiau skirti man / mano atstovaujamai įmonei lėšų:

|  |  |  |  |  |
| --- | --- | --- | --- | --- |
| Eil. Nr. | Prašomų lėšų paskirtis | Tvarkos aprašo uždaviniai | Visa (bendra) priemonės vertė Eur (be PVM) | Prašomų lėšų dydis Eur (be PVM) |
| 1. | Naujų darbo vietų įkūrimo išlaidų dalinis kompensavimas verslininkams  | 18.1. |  |  |
| 2. | Mokomųjų mokinių bendrovių ir jaunimo verslumo skatinimas | 18.2. |  |  |
| 3. | Jaunuolių nuo 14 iki 21 metų darbo užmokesčio kompensavimas | 18.2. |  |  |
| 4. | Jauno verslo idėjai įgyvendinti | 18.3. |  |  |
| **IŠ VISO** |  |  |

Su lėšų gavimo sąlygomis, teikimo tvarka ir iš to atsirandančiais įsipareigojimais esu susipažinęs (-usi).

(Prašome pažymėti pridedamus dokumentus.)

|  |  |  |
| --- | --- | --- |
| Eil. Nr. | Dokumentų pavadinimas | Lapų skaičius |
| 1. | Lėšų gavėjo anketa (pagal Verslo skatinimo ir lėšų skyrimo smulkiajam ir vidutiniam verslui tvarkos aprašo 2 priedą) |  |
| 2. | *De minimis* pagalbos gavėjams taikomų reikalavimų atitikimą patvirtinantis klausimynas (pagal Verslo skatinimo ir lėšų skyrimo smulkiajam ir vidutiniam verslui tvarkos aprašo 3 priedą) |  |
| 3. | Patirtas išlaidas patvirtinančių dokumentų kopijos |  |
| 4. | Patirtų išlaidų apmokėjimą patvirtinančių dokumentų kopijos |  |
| 5. | Priemonės įgyvendinimą įrodančių dokumentų kopijos  |  |
| 6. | Kiti dokumentai (*prašome išvardyti)*: |  |
| (Pareigos) |  |  | (Parašas) |  | (Vardas, pavardė) |

\_\_\_\_\_\_\_\_\_\_\_\_\_\_\_\_

Verslo skatinimo ir lėšų skyrimo

smulkiajam ir vidutiniam verslui

tvarkos aprašo

2 priedas

**(Lėšų gavėjo anketos forma)**

**LĖŠŲ GAVĖJO ANKETA**

|  |  |
| --- | --- |
| Verslo subjekto pavadinimas arba vardas / pavardė |  |
| Įmonės buveinės adresas / deklaruota gyvenamoji vieta  |  |
| Įmonės pagrindinė veikla |  |
| Pagrindinė veiklos vykdymo vieta |  |
| Adresas pranešimams siųsti |  |
| Verslo subjekto kodas  |  |
| PVM mokėtojo kodas |  |
| Atsiskaitomoji sąskaita ir banko pavadinimas |  |
| Telefonas |  |
| Mobilusis telefonas |  |
| Elektroninio pašto adresas |  |
| Įsikūrimo data |  |
| Įmonės veiklos pobūdis (*nurodyti veiklos rūšį pagal EVRK*) |  |
| Darbuotojų skaičius |  |
| Metinės pajamos Eur |  |
| Įmonės balanse nurodyto turto vertė Eur |  |

**II. INFORMACIJA APIE PAREIŠKĖJĄ (projektų atrankos pirmumo reikalavimai**)

|  |  |
| --- | --- |
| Ar numatote plėtoti naujus, netradicinius verslus ar ūkinę komercinę veiklą? (Įrašykite, kokią)  | Taip [ ]  Ne [ ]  |
| Ar numatote diegti naujas technologijas versle ar ūkinėje komercinėje veikloje? (Įrašykite, kokias) | Taip [ ]  Ne [ ]  |
| Ar priskiriate save šioms socialinės atskirties grupėms?NeįgaliejiIšėję iš įkalinimo įstaigųPilnametystės sulaukę našlaičiaiDaugiau nei tris vaikus iki 18 m. auginantys asmenys(Tinkamą pabraukite) | Taip [ ]  Ne [ ]  |
| Ar numatote užsiimti socialiniu verslu? (*Jei pažymėjote taip, trumpai parašykite, koks bus poveikis visuomenei)*  | Taip [ ]  Ne [ ]  |

|  |  |  |  |
| --- | --- | --- | --- |
| Duomenys apie gautas lėšas iš Alytaus miesto savivaldybės biudžeto lėšų, skirtų verslui remti *(jei lėšų negauta, pažymima NEGAUTA)* | Finansavimo forma*(kokiam tikslui gautos lėšos)* | Lėšų gavimo data | Gauta lėšų suma Eur |
|  |  |  |
| Trumpas aprašymas, kodėl prašoma tokio finansavimo ir kaip tai siejama su pagrindine vykdoma veikla  |  |
| Jeigu prašymas teikiamas pagal priemonę – Jauno verslo idėjai įgyvendinti, pateikiamas verslo įgyvendinimo planas – verslo drobė (*Jame turi būti laisva forma, glaustai, tačiau logiškai, suprantamai, tiksliai, aiškiai ir argumentuotai išdėstytas (-i) siekis (-iai), tikslas (-ai) ir uždavinys (-iai), kuriems įgyvendinti prašoma finansavimo; apibrėžta pagrindinė veiklos idėja; pateiktas veiklos ir numatomo rezultato aprašymas; nurodytas veiklos poreikis; nurodytas veiklos įgyvendinimo biudžetas ir kita svarbi su veiklos įgyvendinimu susijusi informacija*) |  |

**Tvirtinu, kad visi šioje lėšų gavėjo anketoje pateikti duomenys yra teisingi**

- sutinku, kad pateikti asmens duomenys būtų naudojami su mano pateikto prašymo/projekto įgyvendinimo ir kontrolės procedūromis susijusiais tikslais;

- sutinku, kad pateikti asmens duomenys bus viešinami Verslo skatinimo komisijos protokole, jo priede, savivaldybės administracijos direktoriaus įsakyme ir savivaldybės interneto svetainėje;

- esu tinkamai informuotas, kad mano asmens duomenų valdytoja yra Alytaus miesto savivaldybės administracija (juridinio asmens kodas 188706935, adresas Rotušės a. 4, Alytus, 62504, tel. +370 315 55 111, el. p. info@alytus.lt). Duomenų tvarkymo pagrindas – prašymas suteikti subsidiją. Pateikti duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui išnagrinėti, ir asmenims, kurie turi teisę šiuos duomenis gauti teisės aktų nustatyta tvarka;

- esu informuotas, kad turiu teisę susipažinti su savo asmens duomenimis, juos ištaisyti, ištrinti, apriboti jų tvarkymą, juos perkelti, taip pat teisę nesutikti su duomenų tvarkymu, pasikonsultuoti su Alytaus miesto savivaldybės administracijos asmens duomenų apsaugos pareigūnu. Turiu teisę pateikti skundą Valstybinei duomenų apsaugos inspekcijai el. p. ada@ada.lt, jeigu mano asmens duomenis tvarkomi neteisėtai arba neįgyvendinamos mano teisės.

|  |  |
| --- | --- |
| Anketos pildymo data | 20... m. ................................................ ................. d. |
| Vardas, pavardė |  |
| Pareigos (įmonėje) |  |
| Parašas | A. V. |

\_\_\_\_\_\_\_\_\_\_\_\_\_\_

Verslo skatinimo ir lėšų skyrimo

smulkiajam ir vidutiniam verslui

tvarkos aprašo

3 priedas

***(De minimis* pagalbos gavėjams taikomų reikalavimų atitikimą patvirtinančio klausimyno forma)**

***DE MINIMIS* PAGALBOS GAVĖJAMS TAIKOMŲ REIKALAVIMŲ ATITIKIMĄ PATVIRTINANTIS KLAUSIMYNAS**

**PAGAL KOMISIJOS REGLAMENTĄ (ES) NR. 1407/2013**

20\_\_\_ m. \_\_\_\_\_\_\_\_\_\_\_ \_\_\_\_ d.

**Teikiami klausimyno pildymo datos duomenys**

|  |  |
| --- | --- |
| **PAREIŠKĖJO PAVADINIMAS / VARDAS, PAVARDĖ**  |   |
| **KODAS / ASMENS KODAS**  |   |

**x**

|  |  |  |
| --- | --- | --- |
| **Nr.** | **Klausimas** | **Atsakymas****(Taip/ Ne)** |
| **Į visus klausimus turi būti pateikti atsakymai TAIP arba NE.**  |
| 1. **SUSIEJIMAI PAGAL KOMISIJOS REGLAMENTO (ES) NR. 1407/2013 „VIENOS ĮMONĖS“ SĄVOKĄ (pildant lentelę būtina nurodyti visus ūkio subjektus, kurie laikomi „viena įmone“ Reglamento (ES) Nr. 1407/2013 prasme ir kurių tarpusavio santykiai atitinka bent vieną iš žemiau nurodytų kriterijų).**

*Tolimesniuose klausimuose vartojama sąvoka „ūkio subjektas“ apima fizinius asmenis, vykdančius ūkinę-komercinę veiklą, ir įmones.* |
| a) | Ar kitas ūkio subjektas turi Jūsų įmonės akcininkų arba narių balsų daugumą(žr. 1 pastabą)? *Jeigu taip, žemiau esančioje eilutėje nurodykite visų tokiais ryšiais susijusių ūkio subjektų pavadinimus / vardus, pavardes, jų kodus / asmens kodus, akcijų skaičių procentine išraiška.* | **Taip**  [ ] **Ne** [ ]  |
| Ūkio subjektų pavadinimai / vardai, pavardės ir jų kodai / asmens kodai:            |
| b) | Ar Jūs arba Jūsų įmonė turi kitos įmonės akcininkų arba narių balsų daugumą (žr. 1 pastabą)? *Jeigu taip, žemiau esančioje eilutėje nurodykite visų tokiais ryšiais susijusių ūkio subjektų pavadinimus / vardus, pavardes, jų kodus / asmens kodus, akcijų skaičių procentine išraiška.* | **Taip**  [ ] **Ne** [ ]  |
| Ūkio subjektų pavadinimai / vardai, pavardės ir jų kodai / asmens kodai:           |
| c) | Ar kitas ūkio subjektas turi teisę paskirti arba atleisti daugumą Jūsų įmonės administracijos, valdymo arba priežiūros organo narių? *Jeigu taip, žemiau esančioje eilutėje nurodykite teisinį pagrindą, ūkio subjektų pavadinimus / vardus, pavardes, jų kodus / asmens kodus.* | **Taip**  [ ] **Ne** [ ]  |
| Teisinis pagrindas (sutartis, susitarimas, įstatai ir kt.), ūkio subjektų pavadinimai / vardai, pavardės ir jų kodai / asmens kodai:            |
| d) | Ar Jūs arba Jūsų įmonė turi teisę paskirti arba atleisti daugumą kitos įmonės administracijos, valdymo arba priežiūros organo narių? *Jeigu taip, žemiau esančioje eilutėje nurodykite teisinį pagrindą, ūkio subjektų pavadinimus / vardus, pavardes, jų kodus / asmens kodus.* | **Taip** [ ] **Ne** [ ]  |
| Teisinis pagrindas (sutartis, susitarimas, įstatai ir kt.), ūkio subjektų pavadinimai / vardai, pavardės ir jų kodai / asmens kodai:            |
| e) | Ar pagal sutartį arba vadovaujantis steigimo sutarties ar įstatų nuostata kitam ūkio subjektui suteikiama teisė daryti Jūsų įmonei lemiamą įtaką (žr. 2 pastabą)? *Jeigu taip, žemiau esančioje eilutėje paaiškinkite lemiamos įtakos pobūdį.* | **Taip**  [ ] **Ne** [ ]  |
| Ūkio subjektų pavadinimai / vardai, pavardės ir jų kodai / asmens kodai, sutartys, sutarčių datos ir numeriai:             |
| f) | Ar pagal sutartį arba vadovaujantis steigimo sutarties ar įstatų nuostata Jums arba Jūsų įmonei suteikiama teisė kitai įmonei daryti lemiamą įtaką (žr. 2 pastabą)? *Jeigu taip, žemiau esančioje eilutėje nurodykite teisinį pagrindą.* | **Taip**  [ ] **Ne** [ ]  |
| Ūkio subjektų pavadinimai / vardai, pavardės ir jų kodai / asmens kodai, sutartys, sutarčių datos ir numeriai:                    |
| g) | Ar kitas ūkio subjektas, būdamas Jūsų įmonės akcininku arba nariu, vadovaudamasis su Jūsų įmonės kitais akcininkais ar nariais sudaryta sutartimi, vienas kontroliuoja Jūsų įmonės akcininkų arba narių balsavimo teisių daugumą? *Jeigu taip, žemiau esančioje eilutėje nurodykite teisinį pagrindą.*  | **Taip**  [ ] **Ne** [ ]  |
| Kontroliuojamų ūkio subjektų pavadinimai / vardai, pavardės ir jų kodai / asmens kodai, sutartys, sutarčių datos ir numeriai:    |
| h) | Ar Jūs arba Jūsų įmonė, būdami kitos įmonės akcininku arba nariu, vadovaudamiesi su tos įmonės kitais akcininkais ar nariais sudaryta sutartimi, vieni kontroliuojate tos kitos įmonės akcininkų arba narių balsavimo teisių daugumą? *Jeigu taip, žemiau esančioje eilutėje nurodykite pagrindą.* | **Taip**  [ ] **Ne** [ ]  |
| Kontroliuojančių ūkio subjektų pavadinimai / vardai, pavardės ir jų kodai / asmens kodai, sutartys, sutarčių datos ir numeriai:            |
| i) | Ar Jūs ir (arba) įmonės akcininkas, turintis daugiau kaip 50 proc. įmonės akcijų ar balsų, vykdo / planuoja vykdyti ūkinę-komercinę veiklą (dirba / dirbs pagal verslo liudijimą, pagal individualios veiklos vykdymo pažymą arba yra ūkininkas)? *Jeigu taip, apačioje esančioje eilutėje nurodykite veiklos pagrindą.* | **Taip**  [ ] **Ne** [ ]  |
| Akcininko vardas ir pavardė, asmens kodas, verslo liudijimo, ūkininko pažymėjimo ar individualios veiklos vykdymo pažymos išdavimo data, numeris, išdavusios institucijos pavadinimas ir veiklos pobūdis su kodu:             |
| 1. **ĮMONIŲ SUSIJUNGIMAS, ĮSIGIJIMAS IR SKAIDYMAS PER PASTARUOSIUS TREJUS FISKALINIUS** (žr. 3 pastabą) **METUS (pildo juridiniai asmenys)**
 |
| Ar Jūsų įmonė per pastaruosius trejus fiskalinius metus susijungė su kita įmone? | **Taip**  [ ]  **Ne** [ ]   |
| Ar Jūsų įmonė per pastaruosius trejus fiskalinius metus įsigijo kitą įmonę? | **Taip**  [ ]  **Ne** [ ]  |
| Ar Jūsų įmonė per pastaruosius trejus fiskalinius metus buvo įsigyta kitos įmonės? | **Taip**  [ ]  **Ne** [ ]  |
| Ar Jūsų įmonė per pastaruosius trejus fiskalinius metus buvo įkurta suskaidžius kitą įmonę? | **Taip**  [ ]  **Ne** [ ]  |
| **Jeigu nors į vieną iš II dalies klausimų buvo atsakyta teigiamai, prašome užpildyti šią lentelę:**

|  |  |
| --- | --- |
| 1 | Nurodykite įmones, kurios sudaro susijungusią įmonę, ir jų kodus, susijungimo datą:  |
|   |
| 2 | Nurodykite įmones, kurios buvo įsigytos, ir jų kodus, įsigijimo datą: |
|   |
| 3 | Nurodykite įmonę, kuri įsigijo Jūsų įmonę, ir jos kodą, įsigijimo datą: |
|   |
| 4 | Nurodykite įmonę, kuri buvo suskaidyta, ir jos kodą, suskaidymo datą; ar iki suskaidymo veikusiai įmonei buvo suteikta *de minimis* pagalba, jos dydį ir kokiai veiklai (jeigu vykdo kelias veiklos rūšis) ji buvo panaudota: |
|   |

 |  |
|  |

Aš, toliau pasirašęs, patvirtinu, kad:

- mums yra žinoma, jog klausimyne pateikta informacija yra reikalinga *de minimis* valstybės pagalbai, kurios teikimui taikomas 2013 m. gruodžio 18 d. Komisijos reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai, įvertinti;

- mums yra žinoma, kad įmonei suteikta nereikšminga (*de minimis*) pagalba yra registruojama Lietuvos Respublikos konkurencijos tarybos tvarkomame Suteiktos valstybės pagalbos registre, informacija apie įmonei suteiktą (nereikšmingą) *de minimis* pagalbą įmonėms yra teikiama Suteiktos valstybės pagalbos registro nuostatuose, patvirtintuose Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos registro įsteigimo, jo nuostatų patvirtinimo ir veiklos pradžios nustatymo“, nustatyta tvarka;

- pateikiama informacija yra tiksli, išsami ir visi pateikti duomenys yra teisingi;

- yra pateikta visa mums žinoma informacija ir (ar) kitos svarbios aplinkybės, susijusios su šiame klausimyne nurodoma informacija;

- mūsų pateikiami duomenys apie įmonę, įmonės dalyvius (akcininkus, savininkus, narius), įmonės veiklą, įmonės finansinę būklę yra tikslūs, išsamūs ir teisingi. Įsipareigojame nedelsdami informuoti apie pateiktų dokumentų ir duomenų pasikeitimą;

- mums yra žinoma, kad už klaidingų duomenų ir tikrovės neatitinkančių dokumentų pateikimą Lietuvos Respublikos įstatymai numato baudžiamąją ir civilinę atsakomybę, o neteisėtai gauta *de minimis* pagalba turi būti grąžinta.

(Pareigos) (Parašas) (Vardas, pavardė)

**Pastabos:**

1. Dauguma dalyvių balsų suprantama kaip daugiau nei 50 proc. dalyvių balsų.

2. Lemiama įtaka suprantama kaip turima teisė, neturint įmonės akcininkų ar narių balsų daugumos, skirti (atšaukti) įmonės valdymo organų narius, veto teisė priimant įmonei svarbius sprendimus ar pan.

3. Treji fiskaliniai metai suprantami kaip praėjusių 2 mokestinių metų ir einamųjų mokestinių metų laikotarpis.

\_\_\_\_\_\_\_\_\_\_\_\_\_\_\_\_\_\_\_

Verslo skatinimo ir lėšų skyrimo

smulkiajam ir vidutiniam verslui

tvarkos aprašo

4 priedas

**(Išlaidų kompensavimo sutarties forma)**

**IŠLAIDŲ KOMPENSAVIMO SUTARTIS**

20... m. ­­­­­­­­­­­­­­­­... ­­­­­­­­­­­­­d. Nr. ...

Alytus

**I. SUTARTIES ŠALYS**

1. Alytaus miesto savivaldybės administracija, atstovaujama Alytaus miesto savivaldybės administracijos direktoriaus (-ės) (vardas, pavardė) (toliau – Alytaus miesto savivaldybė), ir ... (toliau – lėšų gavėjas), atstovaujama**s** (pareigos, vardas, pavardė), vadovaudamiesi (-osi) Alytaus miesto savivaldybės tarybos 20...-...-... sprendimu Nr. T-... patvirtintu Verslo skatinimo ir lėšų skyrimo smulkiajam ir vidutiniam verslui tvarkos aprašu, Alytaus miesto savivaldybės administracijos direktoriaus 20...-...-... įsakymuNr. ... ir atsižvelgdami (-os) į Verslo skatinimo komisijos 20...-...-... protokolą Nr. KPPt-..., sudarė šią sutartį.

**II. SUTARTIES OBJEKTAS**

2. 20\_\_ metų Sumanios ir pilietiškos visuomenės ugdymo programos 33.3.1.01 priemonės skatinti verslą – (*įrašomas išlaidų pavadinimas, kuriam skiriama kompensacija*) dalinė kompensacija.

**III. SUTARTIES ŠALIŲ ĮSIPAREIGOJIMAI**

3. Alytaus miesto savivaldybės administracija įsipareigoja:

3.1. iš dalies kompensuoti 20\_\_ metų Sumanios ir pilietiškos visuomenės ugdymo programos 33.3.1.01 priemonę skatinti verslą – dalinai kompensuoti (*išlaidų pavadinimas*) – skirti (*įrašoma skiriamų lėšų suma skaičiais ir žodžiu*) lėšų;

3.2. per 10 darbo dienų nuo šios sutarties pasirašymo pervesti lėšas į sutartyje nurodytą sąskaitą.

4. Lėšų gavėjas įsipareigoja:

4.1. grąžinti lėšas, jei nuo lėšų gavimo dienos veikė trumpiau kaip 1 metus;

4.2. pasibaigus finansiniams metams, sudaryti sąlygas savivaldybės administracijos specialistams patikrinti finansinės atskaitomybės dokumentus.

**IV. VEIKLOS VERTINIMO KRITERIJAI**

5. Lėšų gavėjo veikla yra vertinama pagal šiuos kriterijus:

5.1. \_\_\_\_\_\_\_\_\_\_\_\_\_\_;

5.2. \_\_\_\_\_\_\_\_\_\_\_\_\_\_;

5.3. \_\_\_\_\_\_\_\_\_\_\_\_\_\_ .

**V. SUTARTIES TERMINAS**

6. Sutartis įsigalioja nuo pasirašymo dienos ir galioja iki 20\_\_ m. gruodžio 15 d.

7. Lėšų gavėjas, neįvykdęs bent vieno įsipareigojimo ir kriterijų, nurodytų 5 punkte, lėšas grąžina į sutartyje nurodytą sąskaitą iki 20\_\_\_ m. gruodžio 15 d.

8. Alytaus miesto savivaldybės administracija nutraukia sutartį, jeigu lėšų gavėjas pažeidžia sutartyje numatytus įsipareigojimus.

**VI. ŠALIŲ ATSAKOMYBĖ**

9. Po finansinės paramos skyrimo nustačius, kad SVV subjektas pateikė neteisingus (klaidingus) duomenis ir dėl to buvo nepagrįstai skirta finansinė parama, nepagrįstai gautos lėšos grąžinamos Savivaldybės administracijai.

10. Ginčai, kilę tarp šalių dėl sutarties sąlygų ar kitų su šia sutartimi susijusių teisinių santykių arba ryšių su jais, sprendžiami šalių susitarimu, o šalims nesutarus, sprendžiami Lietuvos Respublikos įstatymų nustatyta tvarka.

**VII. KITOS SĄLYGOS**

11. Sutartis privaloma sutarties šalims ir jų teisių perėmėjams, nepriklausomai nuo sutarties šalių pertvarkymo ar jų vadovybės pasikeitimo.

12. Sutartis sudaryta 2 egzemplioriais, turinčiais vienodą juridinę galią, kiekvienai šaliai po vieną.

**VIII. ŠALIŲ JURIDINIAI ADRESAI IR REKVIZITAI**

|  |  |
| --- | --- |
| Alytaus miesto savivaldybės administracija | (Lėšų gavėjo pavadinimas) |
| Rotušės a. 462504 Alytus  | (Lėšų gavėjo adresas) |
| Kodas 188706935 | Kodas |
| (Banko pavadinimas) | (Banko pavadinimas) |
| A. s.  | A. s. |
| Tel. | Tel. |
| Faks. | El. p. |
| El. p.  |  |
|  |  |
| Alytaus miesto savivaldybės administracijos direktorius (-ė) | (Lėšų gavėjo vadovo ar atstovaujančio asmens pareigos) |
|  |  |
| (Parašas) | (Parašas) |
| (Vardas, pavardė) | (Vardas, pavardė) |
|  A. V.  |  A. V.  |

\_\_\_\_\_\_\_\_\_\_\_\_\_